বেহালা আদর্শ পল্লি- লাল,নীল নিশান উড়ছে মণ্ডপজুড়ে। মণ্ডপজুড়ে ধ্বজার জয়গান। ন্যায়,শক্তি আর মঙ্গলের প্রতীক হিসাবেই ধ্বজাকে মণ্ডপে ব্যবহার করেছে বেহালা আদর্শ পল্লি।
 ওয়েব ডেস্ক: বেহালা আদর্শ পল্লি- লাল,নীল নিশান উড়ছে মণ্ডপজুড়ে। মণ্ডপজুড়ে ধ্বজার জয়গান। ন্যায়,শক্তি আর মঙ্গলের প্রতীক হিসাবেই ধ্বজাকে মণ্ডপে ব্যবহার করেছে বেহালা আদর্শ পল্লি। উড়িয়ে ধ্বজা অভ্রভেদী পথে...
মণ্ডপজুড়ে রঙবেরঙের ধ্বজার মিছিল। এই ধ্বজাকেই এবার পুজোর থিম করেছে বেহালা আদর্শ পল্লির পুজো। ধ্বজাকে ন্যায়,শক্তি, মঙ্গলের প্রতীক হিসাবে তুলে ধরা হয়েছে। প্রতিমাতে থাকছে নতুনত্ব। মায়ের আঁচলের আশ্রয়ে থাকছে চার চার সন্তান। মণ্ডপজুড়ে নানা রঙের ছোঁয়া। নানা আকৃতির ধ্বজায় সেজে উঠেছে আদর্শ পল্লি।  রঙবেরঙের পতাকার উড়ানে রামধনুর রঙে রঙীন হয়ে উঠেছে এই পুজো। ওয়েলিংটন স্কোয়ার--পুরনো বাড়ি। তারমধ্যে দিয়ে যেতে যেতে হয়তো দেখা হয়ে যাবে বনলতার সঙ্গে। পুরনো বনেদি বাড়ির ভাঙাচোরা রূপকেই মণ্ডপে তুলে এনেছে ওয়েলংটন স্কোয়ার সর্বজনীন কে বলবে থার্মোকলের তৈরি এই দেওয়াল। খসে পড়া চুন,সুরকির এই ছাপ দেখে বলা মুশকিল এ বাড়ি নকল বাড়ি।  ভাঙাচোরা বনেদি বাড়ির ঐতিহ্যকেই পুজো মণ্ডপে তুলে ধরেছে ওয়েলিংটন স্কোয়ারের পুজো।